《示艾若讷》
宋代·李正民

文章自昔为难事，词赋于今岂易工。入室升堂方尽善，取青配白漫称雄。

师资未省逢勍敌，衡鉴应宜探古风。顾我平生章句学，强谈文律愧空空。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。